คือว่าเป็นสิวไม่หายสักทีค่ะ ใช้อะไรก็ไม่หาย ปกติก็ไม่ได้แต่งหน้าด้วยค่ะ มันเป็นสิวแดงๆอ่ะค่ะ ไม่ทราบว่าต้องทำยังไงคะ
สวัสดีค่ะ สิว มีหลายประเภท แบ่งคร่าวๆ คือ สิวอุดตัน สิวอักเสบ สิวหัวหนอง และสิวหัวช้าง (คือสิวอักเสบที่มีขนาดใหญ่) โดยมักพบบริเวณที่มีต่อมไขมันมากคือ ใบหน้า อก และส่วนหลังช่วงบนสำหรับความรุนแรงของสิว ก็มีตั้งแต่รุนแรงน้อย คือมีแค่สิวอุดตัน หากรุนแรงมากขึ้น ก็จะมีทั้งสิวอุดตันและสิวอักเสบ และรุนแรงมากคือมีทั้งสิวอุดตัน อักเสบ สิวหัวหนองและสิวหัวช้างปนกันส่วนการรักษาสิว ก็จะขึ้นอยู่กับชนิดและความรุนแรงที่เป็น หากใช้วิธีการรักษาที่ไม่ถูกต้อง ก็อาจไม่หาย ดังนั้น หากเป็นสิวมานานแล้ว แนะนำควรไปพบแพทย์เฉพาะทางด้านผิวหนัง เพื่อวินิจฉัยและให้การที่เหมาะสมค่ะ ทั้งนี้ว สิวแดงๆ ที่เป็นอยู่ อาจเป็นรุขุมขนอักเสบหรือสิวอักเสบก็ได้การรักษามีทั้งการใช้ยา ซึ่งมีทั้งยาทา ยาแบบรับประทาน ยาปฏิชีวนะฆ่าเชื้อ ยาฮอร์โมน การใช้เลเซอร์ การกดสิว การฉีดสิว การผลัดเซลล์ผิว เป็นต้น ไม่แนะนำให้ซื้อยาทาหรือรับประทานเอง โดยเฉพาะการซื้อผ่านทางอินเตอร์เน็ต เพราะอาจได้ยาที่มีส่วนผสมของสเตียรอยด์ ซึ่งการใช้ในช่วงแรก จะทำให้สิวหาย แต่หลังจากนั้น สิวจะเป็นมากขึ้นได้ และยากต่อการรักษาค่ะสำหรับการดูแลในด้านอื่นๆ เพื่อลดการเกิดสิว ได้แก่- ห้ามแกะหรือกดสิวด้วยตนเอง เพราะการกดที่ไม่ถูกวิธีและการแกะสิวมักก่อให้เกิดแผล เป็นโดยเฉพาะหลุมสิว- หลีกเลี่ยงอาหารบางชนิดที่กระตุ้นการเกิดสิวได้ เช่น เค้ก คุกกี้ ขนมหวาน รวมถึงนมวัว อาหารทะเล และอาหารไขมันทรานส์สูง เช่น เนยเทียม ครีมเทียม อาหารทอด และอาหารสำเร็จรูปบางชนิด- นอนหลับพักผ่อนให้เพียงพอ เพื่อให้ฮอร์โมนทำงานอย่างสมดุล- เลือกใช้ผลิตภัณฑ์สำหรับผิวหน้าที่ระบุว่าไม่เป็นตัวก่อสิว (non-comedogenic) และใช้ผลิตภัณฑ์ที่ไม่มีน้ำมัน (oil-free)- ล้างหน้าวันละ 2 ครั้ง ไม่ล้างบ่อยจนเกินไป เพราะสิวไม่ได้เกิดจากความสกปรกแต่หากมีหน้ามันมากอาจล้างเพิ่มระหว่างวันด้วยน้ำเปล่า ส่วนสิวบริเวณลำตัว เวลาอาบน้ำ ไม่ควรใช้หินหรือใยขัดตัว ใช้สบู่ถูตัวที่มีความอ่อนโยน ไม่ฟอกถูรุนแรง